Bygger på en sand historie
Released on www.Danishbits.org
Jeg ved, hvad De tænker.
Hvad skal jeg med en med fem rotorer-
-når jeg knap sælger milkshakes nok til at berettige den med én? Ikke også?
Forkert.
Kender De den med hønen og ægget, mr. Griffith? Jeg bringer det på bane-
-fordi jeg synes, det er relevant her.
Har De ikke brug for multimixeren, fordi De ikke sælger nok milkshakes-
-eller sælger De ikke nok milkshakes, fordi De ikke har multimixeren?
Jeg mener, det er det sidste. Deres kunde kommer ind-
-og han ved, at hvis han bestiller en milkshake her, så tager det sin tid.
Han har prøvet det før og tænker: "Det gider jeg ikke en gang til."
Men hvis De havde en Prince Castle multimixer med fem rotorer-
-og en patenteret elektrisk motor, så ville De i høj grad øge evnen til-
-at producere lækker, iskold milkshake hurtigt.
Mærk Dem mine ord. Så sikkert som amen i kirken.
De kommer til at sælge flere af de slamberter, end De aner.
Hvis De øger udbuddet, følger efterspørgslen trop.
Øget udbud, øget efterspørgsel. Høne, æg. Kan De se pointen?
Ja, for De er en kvik, fremsynet mand, der har næse for en god ide.
Nå. Hvad siger De til det?
Nej. Ellers tak.
-Frøken, hvor lang tid går der? -Et par minutter.
-Det sagde De for 20 minutter siden. -Beklager. Vi har travlt i dag.
BELLEVILLE 43 KM
Bud, hvis du øger udbuddet, følger efterspørgslen trop.
Kan du se pointen? Ja. Du er jo en kvik, fremsynet mand-
-der har næse for en god ide.
Nå. Hvad siger du til det?
-Endelig. -Velbekomme.
Jeg bestilte grillstegt oksekød!
Der er mange muligheder, virkelig gode muligheder.
-Hvad er der? -Ikke noget. Det lyder godt.
-Interessen er enorm. -Det tror jeg gerne.
-Du lyder ikke overbevist. -Hvorfor siger du det?
Nå, jeg har en masse papirarbejde, så... jeg ringer i morgen.
Godt. Farvel.
Vedholdenhed.
Intet i hele verden kan måle sig med vedholdenhed.
Talent kan ikke. Intet er så tarveligt som talentfulde mænd uden succes.
Genialitet kan ikke. Genialitet uden belønning er praktisk talt en kliche.
Uddannelse kan ikke. Verden er fuld af uddannede tåber.
Kun vedholdenhed og målbevidsthed er vejen til succes.
Vis, at du ikke lader dig knægte af noget.
At du kan finde ro, et styrket helbred og en konstant strøm af energi.
Hvis du hver dag søger at opnå disse ting-
-åbenbarer resultaterne sig for dig.
Selvom det lyder uopnåeligt, er det op til dig at skabe din egen fremtid.
Den største opdagelse i min generation er-
-at mennesker kan ændre deres liv ved at ændre tankegang.
Eller sagt med Ralph Waldo Emersons ord:
Et menneske er, hvad det tænker på dagen lang.
Prince Castle Sales.
-Ray, hvordan går det? -Super. Masser af interesse.
Jeg finder dine beskeder.
Gene Rafferty fra United Aluminum må aflyse på fredag.
Ed Nance har ringet om refunderingen.
Swan and Sons har ringet igen. Vi er 60 dage bagud.
En kvinde fra March of Dimes... Og så har vi fået en bestilling. Seks mixere.
-Seks? -Ja. En drive-in i Californien.
Et og samme sted? Nej, det er umuligt.
-Jeg har sedlen lige her. -Du må have misforstået det.
-Lad mig få nummeret. -Har du noget at skrive med?
Okay.
-McDonald's. -Goddag. Må jeg tale med ejeren?
Hvem af dem? Dick eller Mac?
-Den, der har tid. -Jeg skal bruge seks gang fritter.
-Det er Dick. -Ray Kroc fra Prince Castle Sales.
-Jeg ringer angående en bestilling... -Ja, det var mig.
-Hvor hurtigt kan De sende dem? -Det er derfor, jeg ringer.
-Der må være sket en misforståelse... -Fryseren! Øverst til venstre.
Min sekretær forstod det sådan, at De ville have seks.
Ja, det var nok en fejl.
Det anede mig. Hvilken drive-in kan lave 30 milkshakes ad gangen?
Lad os hellere sige otte. Hvad siger du, Al? Der står en helt ny æske...
-Det passer dårligt lige nu. -Ja. Jeg er stadig lidt...
Vi er i San Bernadino, Californien. På hjørnet af 14th og E.
-Til nogen bestemt? -Bare restauranten. McDonald's.
-Det går hurtigt. -Gør det?
Velkommen til McDonald's.
Giv mig en hamburger, pomfritter og en cola.
Det bliver 35 cent.
15 cent tilbage.
Værsgo.
-Hvad er det der? -Deres mad.
-Jeg har jo lige bestilt. -Og nu er den her.
Er du sikker?
Hvor er bestikket og tallerkenen og alt det der?
Man spiser direkte af indpakningen, og så smider man det hele ud.
Godt.
Er det rigtigt? Okay.
Hvor spiser jeg det?
I Deres bil-
-i parken, hjemme. Hvor De vil.
Godt. Tak.
-Må vi sætte os her? -Ja da.
Tak.
Bare smid det der, så fejer jeg det op.
-Hvordan er det? -Den bedste burger, jeg har smagt.
Alt for kunderne. Mac McDonald.
Se her. Ray Kroc.
Multimixer-fyren. De talte med min bror, Dick.
-Hvad laver De helt herude? -Til møde i Los Angeles.
Jeg var i nærheden og ville hilse på.
-Det er jeg glad for, De gjorde. -Det er lidt af et foretagende.
-Vil De have en rundvisning? -I...?
-Meget gerne. -Spis færdig, så kommer jeg tilbage.
Det hele handler om fart. Første stop for alle vores hamburgere er grillen.
Den er bemandet af to kokke, der skal grille oksekødet helt perfekt.
Mens bøfferne steger, gør vores fordelere bollerne klar.
-Pas på. Burgere på vej over! -Burgere på vej over!
På hver burger er der to syltede agurker...
... løg og et nøje opmålt skud ketchup og sennep.
-Hvor har De dem fra? -Hjemmelavede. Ligesom køkkenet.
Så kommer vi til afrundingsstationen, hvor det hele samles.
Og...
Voila! En frisk og lækker burger fra grill til disk på 30 sekunder.
-Hvordan hulen fik De den ide? -Os. Dick McDonald, min bror.
Det må jeg bare sige. Det her er... Hyggeligt at hilse på Dem.
Pomfritterne.
-De er fem procent for sprøde. -De er da perfekte.
-Giv dem 2 minutter og 50 sekunder. -Var det ikke det før?
200, ikke 190. Højere temperatur, kortere tilberedningstid.
Må jeg? Jeg holder med den store. Jeg var vild med dem.
Gyldne udvendigt og bløde indvendigt. Hverken for fedtede, salte, sprøde.
-Hvem er De? -Ray Kroc, multimixer-fyren.
-Hvornår tror De, vi kan få dem? -Jeg har sendt dem ekspres, så...
-Fint. -Vent! Vent! Vent!
-Jeg vil gerne invitere Dem ud. -De er ikke min type.
-Dem og Deres bror. -Hvorfor?
Det er det mest utrolige, jeg har set i mine år i fødevarebranchen.
Og jeg har set det hele. Jeg vil høre Deres historie.
Vi var unge og sultne.
Der var ingen jobs i New Hampshire, så vi tog vestpå, til Hollywood.
Jeg ville ind i filmbranchen, Dick ville være...
-Ansat. -Så vi kørte for Columbia Pictures.
Efter nogle år kunne vi købe vores egen bid af showbiz.
En fin, lille biograf i Glendora. Men timingen var elendig.
September 1929. Det ene øjeblik viser vi "Guldgraverne fra Broadway"-
-og det næste er det "Brormand, kan du undvære lidt?"
Ingen tjente penge på nær Wylie Reid, der havde en pølse-og sodavandsbod.
Folk skal jo have mad. Så vi besluttede at åbne vores egen bod.
Hotdogs og appelsinjuice i Arcadia.
Det gik fint. Vi tjente ikke en formue. Der boede ikke nok i Arcadia.
Nabobyen er San Bernadino. Vi vil flytte, men har ikke råd til en ny bod.
Så får min bror en af sine lyse ideer. Fortæl ham det, Dick.
-Jo, altså... -Han siger: "Vi flytter bare boden."
Genialt, ikke? Der er bare et problem. Mellem de to byer er der en bro.
Og boden er for høj. Jeg tænker, at løbet er kørt-
-men så siger Dick: "Hvorfor saver vi den ikke over?"
Saver den over.
Hold nu op.
Så vi flyttede restauranten. Men vi vil lave et par ændringer-
-for nu er det blevet 1940, og drive-in er det sidste nye store.
Så jeg siger til Dick, vi skal med på vognen.
To måneder senere åbnede vi McDonald's Famous Barbecue.
27 retter på menuen. Servitricer i uniform bringer maden ud til folk.
Og det kører bare derudaf.
Men så flader salget ud.
Drive-in-modellen medfører et par problemer.
Først er der kunderne. Drive-in har det med at tiltrække-
-knap så ønskværdigt klientel.
-Teenagere. -Ungdomsforbrydere i cowboybukser.
Og så er der betjeningen. Det tager en evighed, før maden kommer.
De har alt for travlt med at undgå befamlinger til at huske det hele.
-Hvis de altså husker det. -Så er der udgifterne.
Det kræver et stort personale. Service, der bliver knust eller stjålet.
Så indser Dick noget. Han ser, at det faktisk kun er tre ting, der sælger:
-Hamburgere, pomfritter og sodavand. -87%.
-Lad os fokusere på det, der sælger. -Og det gør vi så. Ud med spidsbryst.
Ud med tamales. Men vi stopper ikke der. Hvad har vi ellers ikke brug for?
-En hel del. -Servitricer.
Gå selv hen og hent maden. Engangsemballage.
Cigaretautomater, jukebokse... Ud med rosset.
-I skaber et familievenligt miljø. -Det er ikke nok.
Hele vores liv har vi efterabet andre folks ideer.
Vi gik efter noget anderledes, der var bedre.
Det skulle værevores. Det fører til den største nedskæring.
-Og det var? -Ventetiden.
Bestillinger, der er færdige på 30 sekunder, ikke 30 minutter.
En aften så vi på hinanden. Tænker du det samme som mig?
Vi må rive ned og genopbygge. Omorganisere, revidere hele konceptet.
Vi vil lukke en blomstrende forretning i månedsvis.
-Folk vil tro, vi er skøre. -Vivarskøre.
Bare vent og hør.
-Sig det, Dick. -Tennisbanen?
Han tager mig med ud på en tennisbane og tegner en streg, køkkenets præcise mål.
Vask til højre, ekstruder til venstre. Indpakning. Garnering, garnering.
Burgerafrunding.
Og her er burgerslisken.
Dem kan vi flytte. Multimixer, sodavand.
Vi samler vores personale-
-og lader dem lave usynlige burgere og fritter.
Steve, vær forberedt på det der. Hold bakken lige.
Dick afmærker med en stok, hvor udstyret skal stå.
Træk ind. Tony, dropper du agurkerne, når det er alvor?
De gør det igen og igen i en koreografi, der minder om en skør burgerballet.
-Hvad sker der derovre? -Ja!
Nej! Nej!
Alle stopper! Garnering 1. Garnering 2.
Du har agurker, du har løg.
-Det er en hamburger, for pokker. -Træk så væk.
På med det lyserøde kridt. Og så sodavand, orange.
Kan I se al pladsen?
Vi har rykket rundt på pomfritterne, så nu er det fra venstre.
Frituren er fra højre. Begynd! Fint.
-Kom så. -Der er trafikprop her.
Pas på. Det er timingen af drejefadet.
Det er færdige burgere. I må ikke... Stop!
-Der er stadig en tredje mulighed. -Hvad vil du flytte?
Det hele. Ud til venstre igen.
Så er alt tegnet op. Det er bedre.
-Er det i orden? -Det tror jeg.
Lad os indtage vores poster.
Efter omkring seks timer fungerer det perfekt.
En sand symfoni af effektivitet.
Fint, Jasper.
Du har det godt med de agurker. Ketchup!
Brug drejefadet.
Tag nu fat, Seth.
Og agurk og agurk og sennep!
Vi viser tegningen til en håndværker, der bygger køkkenet efter vores mål.
Speedee System er født.
Verdens første system, der leverer mad hurtigt. En sand revolution!
-Og en sand katastrofe. -Hvorfor?
På åbningsdagen dytter bilerne, fordi der ikke kommer nogen servitricer.
Vi forklarede, man skulle gå op til lugen.
De er forvirrede og nu også rasende. "Skal jeg stå ud af min bil?"
De fleste bander og kører. De få, der bliver, er tossede-
-fordi de skal spise af papir og selv smide det ud.
Vi kommer ikke ud, men kom herhen.
Vi havde undervurderet indlæringskurven.
Ved femtiden regner Dick på, hvad det koster at gå tilbage til drive-in.
Men jeg giver mig ikke. Jeg ser tilbage på Hollywood-dagene og siger:
Vi må give den hele armen.
Så jeg siger til Dick, jeg vil arrangere en galla-genåbning, der siger spar to.
Så vi lejer bunker af projektører. Ligesom dem, vi selv kørte rundt med.
Vi får fat i stjernekastere, en jonglør. Det er stort, og folk strømmer til.
-Og så er der... -Fluerne.
-Lyset må have tiltrukket dem. -Der var millioner. Som i 2. Mosebog.
Faraoen ville have frigivet israelitterne.
En komplet katastrofe. Vi er tæt på at give op.
Næste dag drøfter vi at gå tilbage til det gamle koncept.
Mens vi snakker, bliver der banket på ruden.
-Jeg siger, vi har lukket. -Men han ser så sød ud.
-Vent lidt. Hvad kunne du tænke dig? -Må jeg købe en pose burgere?
Jeg får det helt skidt, så jeg tænder for grillen og steger bøffer til ham.
Værsgo.
Mens han går væk, kommer der en bil kørende.
Og så en til.
Dick?
Og så en til.
Goddag. Velkommen til McDonald's.
Snart er der en lang kø. Rygtet har spredt sig.
På et øjeblik er vi en sensation efter 30 år undervejs.
Det er så vores historie.
Franchise! Lav en franchise! Det er for godt til kun at ligge ét sted.
Der bør ligge en McDonald's overalt, fra kyst til kyst, hav til hav.
Der er noget, jeg må tilstå over for jer.
Jeg skal ikke til forretningsmøde her. Jeg kom på grund af jer.
For lidt siden var jeg i St. Louis. Jeg var ude at køre og bredte kortet ud.
Og jeg fulgte fingeren ad en enkelt hovedvej... vestpå.
Rute 66. Og noget sagde mig-
-at jeg skulle sætte mig ind i bilen og køre ad den. Ved I, hvor jeg havnede?
Lige her ved den her utrolige restaurant.
Og da jeg så køerne og jeres apparat og smagte jeres produkt-
-vidste jeg, hvad der skulle til. Franchise! Franchise!
Franchise! Franchise!
Det har vi allerede prøvet.
Fem. Tre i det sydlige Californien. En i Sacramento.
Og en i Phoenix. Mere kommer der ikke.
-Hvorfor ikke? -Det er enkelt: Kvalitetskontrol.
Det er nærmest umuligt at holde en standard på afstand.
-Beskidte køkkener, rodede menuer. -Sacramento solgte burritoer.
At se sit dyrebare værk blive mishandlet på den måde. Ens navn!
Mac røg på hospitalet.
-Få nogen til at føre tilsyn. -Det gjorde vi også.
-Men han gjorde det ikke godt nok. -Så får man fat i en, der er bedre.
Det er bedre at bruge krudt på at gøre det her sted til det bedst mulige.
Hellere ét godt end 50 middelmådige.
-Hvis I nu hyrer den rette mand... -Ray, vi er ikke interesserede.
Jeg synes, I overser noget her.
I har noget her...
-Hvad er det der? -Et koncept.
Hvad er de der?
Noget, der skal få stedet til at stikke ud.
De Gyldne Buer, kalder jeg dem.
De Gyldne Buer... Hvem fandt på det?
-Det var Dick, der tryllede. -Har I nogensinde bygget sådan en?
Kun én... Phoenix.
Arlington Heights, Illinois
-Ethel! -Herinde.
Der var en restaurant. Jeg har aldrig set noget lignende.
De har et fuldautomatisk system. Det hedder Speedee System.
Det er et godt navn, for det går tjep.
Det kan nærmest måle sig med det, Henry Ford udtænkte.
-Er det revolutionerende? -Det er lige, hvad det er.
-Og du vil investere i det? -Måske. Jeg vil være en del af det.
-Hold da op. -På den igen.
-Hvad mener du? -Papkrus, Fold-en-Krog, mixere.
-En ny drøm at jagte. -De ting gav os tag over hovedet.
-I hvert fald over mit. -Hvad mener du? Over vores hoveder.
Det er et godt tag, Ray. Et godt hus.
Det ville være et godt liv, hvis du ikke havde så travlt.
Vi kunne tage i klubben oftere. Vi kunne spadsere en tur i kvarteret.
Er det ikke på tide, du nyder det lidt i stedet for at fare rundt?
Hvornår får du nok?
Hånden på hjertet? Sikkert aldrig.
Hvorfor skal jeg falde til ro, når andre mænd ikke vil?
Men hvis jeg havde en kone med bare en smule vision, som støttede mig...
-Undskyld. Forkert ord. -Jeg har altid støttet dig.
-Undskyld. -Opture, nedture.
En opsparing, der svinder ind. Dine fiduser.
"I STORBYENS HAVN"
Kender De den med hønen og ægget-
-mr. Johnson? For jeg tror, den er relevant her.
Dick?
-Hvad er der med ham? -Gør det for jeres land!
Hvis I ikke vil lave en franchise for jeres skyld, så gør det for jeres land.
Gør det for USA.
Jeg har kørt igennem masser af små byer.
De havde alle to ting tilfælles: De havde en retsbygning og en kirke.
Øverst på kirken var der et kors.
Øverst på retsbygningen var der et flag.
Flag, kors. Kors, flag.
Jeg kan bare ikke slå den her fantastiske restaurant ud af hovedet.
Hvis jeg lyder blasfemisk, må I bære over med mig.
De buer har en masse tilfælles med de bygninger.
En bygning med et kors på toppen er et samlingssted-
-hvor anstændige, ordentlige mennesker samles og deler de værdier-
-der er beskyttet af det amerikanske flag.
Man kunne sige, at den smukke bygning med de buer på siden...
... sender samme budskab.
Den siger ikke blot "udsøgte hamburgere indenfor".
Den siger "familie", "fællesskab". Et sted, hvor amerikanere mødes-
-for at bryde brødet. Og det siger jeg jer.
McDonald's kan blive-
-den nye amerikanske kirke-
-der giver næring til krop og sjæl, og der er ikke kun åbent om søndagen.
Der er åbent alle ugens syv dage.
Kors. Flag.
Buer.
-Giv os lige et øjeblik, Ray. -Naturligvis.
-Jeg ved ikke rigtig. -Det er din drøm.
Det er større end din drøm.
-Buer. Dine buer. Kyst til kyst. -Jeg vil ikke udsætte dig for det igen.
Jeg ved, du brænder for det. Og du skal have det.
-Din sukkersyge... -Vi gør det anderledes.
Lærer af vores fejl. Strengere tilsyn. Fuldstændig kontrol.
-Hver forandring går gennem os. -Hvem siger, han makker ret?
Det sørger vi for. Vi får lavet en kontrakt.
Soleklar, sort på hvidt.
Fint.
Lad os komme i sving. Bare overlad det til mig.
Vi er en dynamisk virksomhed-
-og vi vil brede os til hele landet. Så foruden, at det giver os-
-et godt fodfæste her i Midtvesten, så skal Des Plaines-lokaliteten-
-lokke andre franchiser til.
Hvad er det der? De der.
Lad mig se. Nå, dem.
Det er bare sådan, jeg adskiller os fra resten af flokken.
Kan De lide dem? Jeg kalder dem De Gyldne Buer.
-De virker bekendt. Har vi mødtes før? -Næppe. Det ville jeg have husket.
Læs indholdet. Se på... Ja, læs det der.
Fold-en-krog. "Ligesom et sengeskab til køkkenet."
Kig på... de tegninger, vi har.
-Dem har vi fået lavet lokalt. -Jeg glemmer aldrig et ansigt.
Unik, original, fuldstændig innovativ.
Man finder ikke dens lige i hele fødevaresektoren.
Flot brochure. Professionelt udført.
Har vi mødt hinanden før?
-Papkrus-fyren. -Ja. Det er længe siden.
Det er længe siden.
-Hvad synes De? -Jeg ved ikke rigtig.
Der er...
Hør her.
Lad mig være helt ærlig.
Jeg har brug for det her.
Tror De, De kan gøre noget for at hjælpe mig?
Jeg kan henvise Dem til en kollega.
En, der er bedre egnet, til at opfylde Deres behov.
Tak.
HARVEY PELTZ Realkreditrådgiver
Ray Kroc. Adresse?
Juniper Road 143.
Arlington Hights, Illinois.
Privatnummer?
Brug mit arbejdsnummer. Der træffes jeg bedst.
Vi må naturligvis vurdere huset, før vi kan udbetale pengene.
Hav ret.
Hav nu ret for én gangs skyld.
For én gangs skyld.
-Har du aftalt tid med ingeniøren? -Ja.
-Har brandvæsenet godkendt skiltet? -Jeg lagde en besked i går.
-Gravetilladelse? -Jeg skal mødes med dem i dag.
Hvad med San Bernadino?
Jeg har lige talt med Dick. Han siger, de arbejder på det.
-De arbejder på det? -Det sagde han.
Ray Kroc er i telefonen.
-Hej, Ray. -I tager livet af mig.
Jeg tager første spadestik om to uger.
Den slags ting tager tid. Og du foreslår væsentlige ændringer.
Jeg tilføjer kun en kælder og et fyr.
Vores arkitekt skal undersøge det og sikre, at alle regler bliver overholdt.
-Fint. Har han kigget på det? -Det ved jeg ærlig talt ikke.
-Bulldozerne kommer rullende den 23. -Det har jeg ikke arrangeret.
Du må lige trække vejret.
-Ved du, hvad en forsinkelse koster? -Forhåbentlig når det ikke så vidt.
Alle restauranter i Midtvesten har en kælder og et fyr. Det er standard.
Det gælder vores navn. Gud forbyde, at gulvet bryder sammen-
-og folk kommer til skade på grund af byggesjusk.
Lad os sikre os, at det bliver gjort rigtigt.
Der er ikke meget fart på det system, hva'?
-Smed han røret på? -Ja. Medmindre vi blev brat afbrudt.
Det skal nok gå.
KOMMER SNART MCDONALD'S BERØMTE HAMBURGERE
Hvor er forpladsen? Vis mig det.
Sørg for, at vinduerne er store nok, så folk kan kigge helt ind til køkkenet.
-Der er kommet brev fra San Bernadino. -Læs det højt.
"Kære Ray."
"Tak for dit brev, hvor du foreslår en aftale med Coca-Cola-
-om sponsering af menutavler på den nye Des Plaines-lokalitet."
"En særdeles spændende tanke."
"Som du ganske rigtigt fremhæver, ville det medføre en stabil indtægt-
-uden øgede arbejdsomkostninger. Men..."
Men hvad?
"Men det er et koncept, der går ud over vores kernetro."
"McDonald's blev stiftet med henblik... på familier, ikke benhård forretning."
-De ved sgu ikke en skid. -Og så videre og videre...
Værsgo, d'herrer. Arbejdet kalder.
Det bliver meget lille, helt forneden. Meget diskret.
Vi bryder os ikke om tanken om at gøre menuen til en reklame.
-Det er et sponsorat. -Det er usmageligt.
-Vi kan gøre masser for at tjene penge. -Mange restauranter gør det!
Jeg har ingen interesse i at give mig af med den slags grov kommercialisme.
-Det er ikke McDonald's. -Jeg anede ikke, du var beatnik.
-Jeg er trofast republikaner. -Det skulle man ikke tro.
-Han smed røret på igen. -Han er bare lidt ivrig.
Man ved aldrig, hvad det brushoved kan finde på.
Bare rolig, Dick. Han har det hele i munden.
-Det sagde Neville Chamberlain også. -Han skal nok falde til ro. Bare vent.
Des Plaines, Illinois
Hvad laver du? Ikke så dvask, vask! Kom i gang.
Sæt hatten lige.
200 grader, ikke? Godt, min dreng.
Fint.
Hallo. Der er kun én agurk på. To agurker på alle bollerne. To.
Du må ikke... Kig. Sådan her.
Vend dem og pres dem én gang. Og den der er for rød.
Og du...
Få de...
-Det ser sgu godt ud. Hvad hedder du? -Fred Turner.
Flot klaret. Fred Turner.
Undskyld.
Jeg ved godt, at jeg har forsømt dig.
Hvad siger du til, at vi spiser i klubben i morgen?
-Mener du det? -Ja.
-Se, hvem der kommer dumpende. -Hej, alle sammen.
-Linda Ballen var helt pjattet med det. -Det er på venstre side af 14. fairway.
Brug 3-køllen. Ram rent.
-Acapulco skal være himmelsk. -Hvad kan du lide, Ethel?
-Spanien. -Spanien? Pragtfuldt.
-Hvordan var det? -Jeg mente, at jeg overvejer det.
-Nå, du har ikke været der? -Nej, men vi drømmer om en rejse, ikke?
Dejligt.
-Hvordan går det med spillet, Ray? -Ikke eksisterende.
-Jeg er heller ikke nogen ørn. -Mildest talt.
Men jeg har lavet en form for hole-in-one for nylig.
Jeg er faldet over en yderst interessant forretningsmulighed.
-I vil sikkert have en bid af kagen. -På den igen.
-Hvad er det så nu? -Restaurant.
-En ny form for restaurant. -Med milkshakes og Fold-en-Krog?
Fold-en-Krog!
-Jeg laver bare sjov med dig, Ray. -Lad ham nu tale ud, Jack.
Det her er noget andet.
Lad os høre.
Gerne.
Det er rendyrket skønhed. Fuldautomatisk køkken. Helt utroligt.
Det hedder Speedee System. Det gode er, at man kan lave franchise.
Den første er i drift. Kig forbi. I kan måske tjene en skilling.
Vi klarer alting bagefter. Alle franchiser er ens.
Jeg havde aldrig troet det, men unge medarbejdere er bedre.
I betaler bare franchise-indskuddet, så klarer vi resten.
Det er tæt nok på. Tag den op, Drew. Godt så.
Er den der? Godt. Du vil ikke fortryde det.
Tillykke.
-Tre nye franchiser i den sidste måned. -Det er da godt.
-Hvad er der? -Det ved jeg ikke.
Synes du ikke, det går lidt for stærkt med tanke på vores erfaring?
Hvis de skyder op samtidig, hvordan vil han så holde standarden?
Schaumburg, Illinois
FRISK FRITURESTEGT KYLLING MED MAJS
MAJSKOLBE PÅ PIND
KYLLING MED BOLLE
Den skiderik.
Giv den et smæk, Jack.
-Se lige her. Hvad er det her? -Det ligner en hamburger.
Ikke en McDonald's. Se al den ketchup. Og tre agurker i stedet for to.
-Og se der. Salat! Jack, salat! -Kan det vente?
-Og bøffen er håbløst gennemstegt. -Den ser da fin nok ud.
Hvad fanden ved du om kvalitet? Jeg var også forbi din restaurant i dag.
-Du har majs og friturestegt kylling. -Folk elsker det.
Så må de spise der, hvor de serverer det.
Og dit køkken er beskidt. Hvad fanden tænker I på?
-Jeg er pensioneret. -Du sagde, det var en god investering.
-Ellers havde jeg søgt som kok. -Jeg havde aldrig ansat dig!
-Hvad stikker ham? -Han er røvirriterende.
I lige måde, Ray!
-Ethel? -Herinde.
-Klæd om. Vi spiser klokken syv. -Vi skal ikke i klubben i dag.
-Har du aflyst middagen? -Jeg har aflyst vores medlemskab.
De Roland Green-mennesker er ikke noget for os.
Hvad snakker du om?
Jeg er træt af at mænge mig med de dovne rige.
De dovne rige?
De spiller golf, drikker Rob Roys. De er så ulideligt selvglade.
Ray, lov mig, du laver sjov. De er vores venner.
Det ved jeg godt. Ved du hvad? Vi to kan få masser af nye venner.
Vi finder nye venner. Venner, der er-
-mere egnede til os.
Tror du ikke?
Giv mig lige et øjeblik. Den garage driver mig til vanvid.
Jeg går lige ud og fejer.
Tag en pæn kjole på, så går vi ud og spiser.
Kast et blik på denne smukke guldindgravering.
-Er dette håndværk ikke 8,95 værd? -Jeg er ikke interesseret.
Er du ikke interesseret i Biblen, der vel må pryde familiens reol?
Som du nok ved, June, er misundelse en af de syv synder.
Det er dine venner og naboer skyldige i, når de ser denne læderindbundne skønhed.
Det her er en privat virksomhed. Jeg må desværre bede Dem om at gå.
Tak, fordi jeg måtte komme.
Prince Castle Sales... Et øjeblik.
Ray, det er Mac. Vil du tage den?
Sig, jeg ringer tilbage.
Vent lidt. Hvad hedder du?
Leonard. Leonard Rosenblatt.
Rosenblatt? Hvorfor sælger en jøde katolske bibler?
Jeg tjener til føden.
Jeg tror på dig.
GALLAÅBNING I DAG!
Waukegan, Illinois
På med agurken. De er parat til at rotere. Forsigtigt.
135. Ingen salt i 30 sekunder. Det ser godt ud!
Stort smil!
Er der tid til dvask, er der også tid til vask!
Det er normalt ti og derunder, men for Dem gør jeg en undtagelse.
Alle tiders.
Mine nye franchisetagere er eminente. Han står i køkkenet-
-mens hun går rundt og giver børnene slikkepinde.
Mand og kone, side om side.
Som et rigtigt team.
Det var en fryd for øjet.
-Dejligt, synes du ikke, Ethel? -Det er det vel.
Som holdkammerater.
Jeg har fundet et sted, vi skal spise på fredag.
Du har altså ikke meldt dig ind i Roland Green igen?
Nej. Det her er meget bedre.
B5!
Så salte. Jeg elsker salt.
-Hvad bestiller du, Art? -Jeg har haft et lille vvs-firma.
Nu sælger jeg støvsugere og giver klavertimer.
Du har flere jern i ilden. Bravo.
Støvsuger, vvs, klavertimer. En rigtig altmuligmand.
-Så længe det giver mad på bordet. -Hvor må De være stolt.
Hvad med lidt mere end "mad på bordet"?
Bingo!
-Hun er glad. -Hvad har du i tankerne?
I får tre ord: Tag de tre ord med hjem i aften.
McDonald's er familie.
Er det ikke dejligt?
Ved I, hvad jeg siger, når jeg ser det der? Familie.
Vi er én stor familie, er vi ikke?
Vi har munde at mætte. Det er familie.
Jeg leder efter nogle få gode mænd og kvinder-
-som ikke er bange for at tage fat.
Jeg leder efter gejst, gåpåmod. Mænd, der vil smøge ærmerne op.
Mænd, der brænder for det.
I dag vil jeg tilbyde jer noget, der er lige så værdifuldt som guld.
Ved I, hvad det er? Ved nogen det? En mulighed! En mulighed!
En mulighed for at avancere.
At rykke fremad, opad, avancere. At få succes, at vinde.
At stige til vejrs. Der er ingen grænser.
Forfølg den amerikanske drøm. Mulighed. For hos McDonald's-
-ligesom vores prægtige nation, er noget af det knofedt...
Jeg lover jer, at hvis I har modet, gløden... lover jeg jer succes.
Der venter guld for enden af De Gyldne Buer.
De Gyldne Buer.
Hvem er med? Hvem vil med på succesvognen?
Blive en del af McDonald's-mishpucha. Hvem er med? Op med labberne.
-Jeg er med! -Fint. Hvem mere?
Dayton, Ohio
Madison, Wisconsin
Milwaukee, Wisconsin
Grand Rapids, Milwaukee
Kenosha, Wisconsin
Decatur, Illinois
McDonald's!
-Lækker, Art. Flot klaret. -Tak.
-Han er ikke så lidt fræk. -Hvad er der?
Gæt, hvad han kalder sin restaurant i Des Plaines. McDonald's No 1.
Hvad er vi så?
Hans hoved må da snart eksplodere.
Vi har nu påbegyndt indflyvningen til Minneapolis-St. Paul.
Mr. Kroc, velkommen til Minneapolis. Godt at se Dem. Giv mig et M!
Giv mig et C!
McDonald's!
MINNESOTA ER MCDONALD'S-LAND!
-Hvordan smager det? -Det kan selv Chicago ikke gøre bedre.
-Kokken skal have ros. Udsøgt. -Hvad med ejeren?
-Ja, hvorfor ikke? -Rollie?
-Jimmy, godt at se dig. -Hej, Rollie.
-Rollie Smith, Ray Kroc. -Det er sgu en fin restaurant.
-Det betyder meget, når De siger det. -Mit rygte iler mig i forvejen.
-Jeg er en stor beundrer. -Jamen... sæt dig ned.
-Jeg vil ikke trænge mig på. -Slå dig ned.
-Fred Turner, min forretningspartner. -Er bøfferne gode nok?
Vi har planer om at udvide et godt stykke forbi Midtvesten.
Vi vil ikke...
Vi udvider langt forbi Midtvesten.
De har et varmt og kærligt hjem her i Minneapolis.
Ja, det ser sådan ud.
Byen kan ikke få McDonald's nok. En til Canadian Club til min ven.
Jeg tror faktisk, der er begejstring nok til én til.
-Endnu en restaurant? -Jeg kender den helt rigtige bestyrer.
-Det siger du ikke? -En, der forstår at drive restaurant.
En med over 20 års erfaring i restaurationsbranchen.
-Hvem? -Mig!
-Det kommer bag på mig. -Han er sjov.
Jeg har knowhow, investorer og det helt rigtige sted. Kender De Hennepin Avenue?
Det er et af de travleste forretningsstrøg i the Twin-Cities.
Et prima sted er lige blevet ledigt. 1,6 ha på hjørnet af...
-Mr. Kroc? -Ja?
-Har De lyst til at møde hende? -Ja. Gerne.
Ray, hvor længe bliver du i Twin-Cities?
-Hvor længe bliver du i byen? -Det ved jeg ikke endnu.
Hvis I har lidt tid tilovers, vil jeg gerne give jer-
-en rundvisning på den grund, Rollie taler om.
Der er plads nok til restauranten, parkeringspladsen-
-og måske en legeplads til børnene.
Ray Kroc, Joan Smith.
-Min kone. -Det glæder mig at hilse på Dem.
-Slå Dem ned. -Meget gerne.
-Hvordan går det? -Godt. Det er Fred Turner...
Madison, Milwaukee-
-Kenosha, Grand Rapids.
Vi har tre i Chicago-området og Jims her i Minneapolis.
-St. Paul. -Vi har en i Dayton, Ohio.
Nemlig.
-De må være helt rundtosset, mr. Kroc. -Bare sig Ray.
Ray.
-Det kalder jeg vokseværk. -Ja, det går godt. Ikke også, Fred?
-Jo, det går fint. -Hvornår begyndte De?
-Hvabehar? -Hvilket år åbnede De McDonald's?
År?
Jeg åbnede den i 1954.
Bemærkelsesværdigt.
Nå, jeg må hellere gå tilbage... Til klaveret.
Selvfølgelig.
Hvad er Deres yndlingssang af alle sange?
"Pennies from heaven".
-Hun er sød. -Ja.
Jeg solgte klaverer i en periode.
Det lyder ret godt.
Undskyld.
-Ray? -Hernede.
Jeg tror, jeg har nogen til dig. Jeg mødte et ungt par.
Meget engagerede. De er fra Glenview. Skolekærester, har været gift i fem år-
-og de leder efter et firma, de kan drive sammen. Og de virker ivrige.
Glem det. Der er vendt op og ned på det hele. En drink?
Nej. Hvordan?
-Glem Chicagos forstæder. Tænk større. -Større?
Jeg jagter ikke dem mere. Nu jagter de mig.
-Hvad...? -Rejsen, jeg lige har været på!
-Hvordan var den? -Et triumftog.
De rullede den røde løber ud. De kysser den her ring.
De trygler mig om at få McDonald's. Her. Tag en drink.
-Det er dejligt. -Ja, det er det.
Det tror jeg gerne.
Jamen så hil dig, pave Raymond den første.
Fandeme så!
Fandeme så sgu!
Ray?
-Vi har et lille problem. -Hvordan kan kassen næsten være tom?
Din indtægt, den månedlige andel fra restauranterne.
-1,4% af nettoindtjeningen. -1,4?
1,9 minus Dicks og Macs halve procent.
Mr. McDonald, Ray Kroc er i røret.
Godt at se dig.
Jeg vil genforhandle... Min elendige aftale.
1,4 dækker ikke de månedlige udgifter og da slet ikke vækst.
Det er næsten det tredobbelte af vores udbytte.
-Så burde I også få mere, ikke? -Vi er ikke grådige.
Hvis jeg havde flere penge, ville det gå dobbelt så stærkt.
-Vi synes, det går fint nok. -Der er intet i Pennsylvania, New York.
-Det skal nok komme. -Intet i Texas.
-Jeg knokler for jer. -Og du gør det storartet.
-Så burde det gå bedre end lige op. -Hvad skal jeg sige?
-At du vil genforhandle. -Nej.
Det er unfair over for de andre franchisetagere.
De klarer sig fint. Det er mig, der bliver ruineret.
Du gik selv med til vilkårene i aftalen. Ingen tvang dig.
Fire procent? Tre en halv procent?
-Ray? Nej! -For fanden da!
Dick.
Er han møgirriterende? Ja. Har han et par skruer løs? I den grad.
-Det betyder ikke, han vil skade os. -Hvor længe bliver du ved?
Med den her komedie? Der er en ræv i hønsegården.
-Vi har selv lukket ham ind. -Det er derfor, vi har en kontrakt!
-Jeg skulle have fulgt min intuition. -Nå, er det nu min skyld?
Ligesom biografen? Undskyld! Jeg ville bare opfylde din drøm.
94 dollars.
Det er ufatteligt, hvad det koster at drive.
Min far ejede en iskiosk. Han blev ruineret af fryseudgifterne.
Er det rigtigt?
Der var en mand, der ringede i dag.
Illinois First Federal.
-Sagde han, hvad han ville? -Hvorfor fortæller du mig det ikke?
-Ray... -Hvad?
Har du belånt vores hus?
Vi risikerer at miste alt.
Jeg bad dig udtrykkeligt om at ringe til mit kontor!
-Det prøvede jeg. Flere gange. -Du skal ikke ringe hjem til mig.
Du krænker mit privatliv.
Når De er tre måneder bagud, er det ikke noget, De bestemmer.
-Ray? -Overraskelsesinspektion.
Hvad laver du her?
Jeg ville bare se, hvordan det gik.
12.400 dollars.
-Ret godt for første måned. -Det kunne være bedre.
-Jeg blander nødig firma og fornøjelse. -Jeg gør!
-Men mine udgifter... -Hvad er der med dem?
De er større end ventet. Navnlig den forbistrede fryser.
-Den koster en formue i strøm. -Det er et problem med al den is.
Jeg vil nødig gå over stregen, men vi har måske en løsning.
Faktisk var det Joans ide.
Det siger du ikke?
Sæt, det var muligt for alle dine bestyrere at spare-
-flere hundrede dollars om året i strøm-
-og halvere den tid, det tager at lave en milkshake?
Jeg er lutter øren.
RESTAURANTNYT
Det er milkshake i pulverform.
Det koster en brøkdel af isen og skal ikke fryses.
Mælkepulver. Fortykningsmidler og emulgatorer-
-skaber isens konsistens. Det smager som den ægte vare.
Det er pærelet at lave. Man kommer en pakke i et glas vand og rører rundt.
Det er en smule blasfemisk med tanke på din mejeribaggrund.
Jeg synes personligt, at det er en strålende ide.
-Chokolade eller vanilje? -Vanilje.
Alt godt kommer til den, der venter.
-Hvad synes du? -At det er en udsøgt vaniljemilkshake.
Må jeg?
Uimodståeligt.
Hvad siger du? Vi prøver det af hos os, og hvis det går godt...
-Lancerer du det over hele landet. -Det kunne jeg.
Lad mig tænke over det.
Det er dig, der bestemmer.
Jeg har fundet en måde at spare flere hundrede dollars om året i strøm.
-Og det er? -To ord: Milkshake-pulver.
Jeg er faldet over et fantastisk produkt, der hedder Inst-A-Mix.
Det er milkshakepulver.
Det koster en brøkdel af is og kræver ikke frysning.
Det smager som den ægte vare.
Det er udsøgt. Chokolade og vanilje. Jeg er til vanilje.
Ray, vi er ikke interesserede i en milkshake uden mælk.
Lad os tilsætte savsmuld i burgerne. Frosne pomfritter!
Vil du ikke spare en formue?
Det er den samme gode smag, og så øger vi fortjenesten.
Det hedder milkshake, Ray. Rigtig mælk. Nu og for altid!
Jeg forstår...
Jeg beder bare om en forlængelse.
Ikke før De har mere friværdi eller har afdraget mere på lånet.
Min virksomhed blomstrer.
-Jeg har 13 lokaliteter i ni delstater. -Det er et realkreditlån.
-Så giv mig et virksomhedslån. -Ejer De de 13 lokaliteter?
-Det er Deres firma, ikke sandt? -Jeg er manden bag væksten.
-Det er fint, men De mangler aktiver. -Har du været på en McDonald's?
Vi har tre her i Chicago-området. Kom forbi og se på det.
Jeg viser dig med glæde rundt, så du kan se, hvad jeg mener.
-Mr. Kroc? -Kan jeg hjælpe Dem?
Nej, men måske kan jeg hjælpe Dem.
Harry Sonneborn. Goddag.
Ellers tak. Vi er glade for vores nuværende leverandør.
-Jeg prøver ikke at sælge is. -Hvad helvede vil De så?
Det lyder, som om De har ondt i økonomien.
-Hvad med at passe Dem selv. -Jeg beundrer Deres virksomhed.
Tak.
Jeg spiser frokost på Deres Waukegan-restaurant to gange om ugen.
Hvor vil De hen med det?
Hvis pengene ikke strømmer ind, er der noget rivende galt.
June, find lige hovedbogen frem. Kom ind på kontoret, Harry.
De har en lille indtægtsstrøm, ingen kontantbeholdning og en kontrakt-
-der kræver en lang proces for at få ting godkendt-
-hvis de overhovedet bliver godkendt. Og det bliver de aldrig.
-Er der noget, jeg overser? -Det dækker meget godt.
Fortæl mig om jorden.
Jorden, bygningerne, hvordan det hænger sammen.
Det er ret enkelt. Franchisetageren finder et stykke jord.
Forpagter det, typisk i 20 år, optager et byggelån-
-opfører en bygning, og så er han i gang.
Bestyreren vælger altså stedet? Han vælger ejendommen?
De står for oplæringen, systemet-
-det driftsmæssige know-how, mens han er ansvarlig for resten?
-Er der et problem? -Et stort et.
De lader ikke til at vide, hvilken branche De er i.
De er ikke i burgerbranchen.
De er i ejendomsbranchen.
Man skaber ikke et imperium af en 1,4 procent andel af en 15 cents burger.
Man skaber det ved at eje den jord, hvorpå burgeren bliver til.
Det, De bør gøre, er at opkøbe jordlodder-
-og dernæst forpagte dem til franchisetagere-
-der som en del af aftalen forpagter jorden af Dem og ingen anden.
Derved opnår de to ting:
En stabil, øjeblikkelig pengestrøm før første spadestik.
Mere kapital til at ekspandere, så De kan erhverve mere jord-
-og således ekspandere yderligere og så videre.
Jord.
Det er dér, pengene er... og ikke mindst kontrollen.
Kontrol over franchisetageren. Hvis standarden ikke overholdes-
-annullerer De forpagtningen.
Kontrol over Dick og Mac.
Og så har De bankerne og franchisetagerne i Deres hule hånd.
Hvis jeg gjorde det, ville brødrene...
-De ville formelt være...? -Ja.
Hvad siger De til det, Ray?
Vi skal bruge penge, så jeg har arrangeret møder med investorer.
Vi ligger midt i byen...
Vi bør klare os godt der.
-Har I været på en McDonald's? -Driftsvæksten gør, vi kan ekspandere.
Franchise Realty Corporation.
De virker overdrevne, men tallene understøtter dem. Et forsigtigt skøn.
Han er så konservativ. Min sjette sans siger mig, at de tal er lave.
-McDonald's vokser med lynets hast. -Harry Sonneborn...
Skynd Dem hen på McDonald's, der betjener familier fra kyst til kyst.
De er nok kun få minutter væk fra USA's foretrukne restaurant.
McDonald's' hurtige betjening er oplagt til selskaber-
-fødselsdage og familiemåltider når som helst. Ingen bøvl eller opvask.
Det er USA's største næringsværdi. Det er ikke sært, De møder naboen der.
Vil De have hjemmelavet mad uden selv at lave den, så prøv McDonald's.
Kig efter De Gyldne Buer på McDonald's, Deres andet hjem.
Har du hørt om Franchise Realty Corporation?
-Hvad er det? -Aner det ikke.
Ray Kroc er åbenbart bestyrelsesformand og direktør.
-Hej, Dick. -Jeg er en kende fornærmet.
-Hvad er der galt? -Franchise Realty Corporation.
-Hvad er der med det? -Vil du fortælle mig, hvad det er?
Det er bare noget, jeg har stiftet, for at tilbyde forpagtningsydelser.
Hjælpe vores nye franchisetagere.
Du ved udmærket, at du ikke må gøre den slags uden at spørge os først.
Hvorfor skulle jeg det?
I aftalen står der, at alle ændringer skal godkendes skriftligt.
-Jamen det her er ikke en ændring. -Hvabehar?
Det er ikke en ændring. Det er et firma.
Det er et separat firma, så det er ikke jeres bord.
Alt, hvad der vedrører McDonald's, er vores bord.
Nu skal jeg forklare dig en ting, Dick.
I har det sidste ord, hvad angår det, der foregår inde i restauranterne.
Men udenfor, ovenover og nedenunder...
Jeres myndighed ophører ved døren-
-og gulvet. Forstået?
-Hvad siger han? -Han køber jorden.
Vores jord?
Tag et ved kortet. Sørg for at få alle knappenålene med.
Sørg for, at nålene er med.
-Flot. Smukt. -Hvad med et ved bordet?
-Stil skarpt på det der. -Stort smil.
Flot.
Levering!
-Hvor skal de være? -Ray!
Jeg har tænkt over det.
Godkendt!
-Er det rigtigt? Tak. -Det er mig, der siger tak.
Det er en forrygende ide, og det var din.
-Vi er beærede over at afprøve det. -Glem det. Det skal ud i hele landet.
Har I set sidste nummer af Restaurantnyt?
McDonald's tager en bid af konkurrencen
Tillykke, Ray.
-Syd for centrum. Et nyt stadion. -Ja, Bloomington.
Et professionelt baseball- og footballteam skal spille der.
Jeg fornemmer, hvor du vil hen.
Et stadion med 40.000 pladser et stenkast væk. Tænk på alle de gående.
-Familier ude efter mad efter kampen. -Eller før.
Du tænker stort, ikke, Joan?
Kan man gøre andet?
Du skulle bare vide.
Mange er bange for at tage chancen og efterstræbe storhed.
Hvor er det trist.
Ja. Ambition. Det er det, livet handler om.
Hvad er det, man siger? Hvo intet vover, intet vinder.
Absolut.
Bare se på dig selv.
Kalder du mig vovet, Joan?
Det er et hurtigtvoksende område og billigere. 15% mindre per hektar.
-Jeg synes stadig, Houston er bedre. -Ray?
Dick er på linje 1.
-Hej, Dick. -Jeg blev ringet op af Buddy Jepsen.
-Vores bestyrer i Sacramento. -Jeg ved godt, hvem det er.
-Han modtog en sending i morges. -Nå, den er kommet frem?
-Du er gået langt over stregen. -Jeg troede først, den kom fredag.
Hvorfor sender du fire kasser Inst-A-Mix til en af vores bestyrere?
Hvis du ikke vil tjene penge, så fint nok. Men lad os andre dog.
-Os? -Os som i alle andre end dig.
-Hvem har du sendt dem til? -Alle andre end dig.
Det må du ikke. Stop øjeblikkeligt.
Er det forstået?
-Næ. -Hvad helvede mener du med det?
Du har bare at overholde reglerne i din aftale!
Jeg er færdig med at tage imod ordrer fra dig.
Dig og din endeløse nej-parade.
Du dukker dig konstant for fremskridtet.
Hvis milkshakepulver er din opfattelse af fremskridt-
-har du slet ikke forstået, hvad McDonald's står for!
Jeg forstår McDonald's langt bedre end jer to bondeknolde.
Hvad? Du gør, som vi siger.
Nej.
Du har en kontrakt!
Kontrakter er ligesom hjerter.
De er til for at blive knust.
Ræk mig saltet.
Tak.
Jeg vil skilles.
Når man skilles i fordragelighed, spørger man først om, hvad hun vil have.
Og er hendes krav fornuftigt og rimeligt, hvad fælles ejendele angår...
Der er et hus, en bil, en bankkonto, forsikring...
Lad hende få det. Hus, bil, forsikring.
Hvad med virksomheden?
Niks.
Ray, du må forstå, at hun...
Nu skal jeg forklare dig en ting.
Det kommer ikke på tale.
Jeg vil hellere dø-
-end give hende bare én aktie i McDonald's.
Brødrene er dine partnere. Du har selv underskrevet kontrakten.
Få den til at forsvinde. Sky ingen midler.
Det kommer til at koste.
Ny smag. Jordbær. Måske kan I lide den. Kh Ray!
Jeg kigger på et brevhoved, hvor der står McDonald's på. Forklar.
Det var forvirrende. Folk anede ikke, det var McDonald's.
Det er forvirrende, at du kalder dig selv McDonald's Corporation.
Folk tror, det er hele virksomheden-
-og det er vel det, du håber på?!
Har du kommet Dicks buer på dit brevhoved?
-Det er ikke dit firma, Ray! -Mac...
-Forstår du det? -Fald nu lidt ned.
Vi opfandt Speedee System, ikke dig! Os! Hvad har du opfundet?
Kan du nævne én ting? Nej. Og det kommer du aldrig til.
For du er en professionel blodsuger.
Ved du, hvad jeg opfandt? Et koncept.
-Vinderkonceptet. -Lad mig tale med ham.
Mens I to lod jer overhale.
Jeg vil erobre fremtiden og vinde.
Det gør man ikke ved at være et par flinke tabere.
Der er ikke plads til den slags. Forretning er krig. Alle mod alle.
Hvis min konkurrent var ved at drukne, ville jeg stikke en slange i hans mund.
Kan du sige det samme?
Nej, og jeg har heller ikke lyst.
Derfor kun det ene sted.
-Vi vil af med dig. Vi sagsøger dig! -Og I vinder sikkert.
Men I har ikke råd til at sagsøge mig. Retsudgifterne vil ruinere jer.
Jeg er direktør i en stor koncern med jordbesiddelser i 17 delstater.
I driver en burgersnask i ørkenen.
Jeg er landsdækkende. I er sgu kun lokale.
Han er landsdækkende...
Følger du kostplanen? Og holder styr på dit blodsukker?
Og husker du at tage din medicin? Gåture 20 minutter dagligt.
-Jeg står op dagen lang. -Nogen stress?
Det skal du holde øje med. Det er en stor medvirkende faktor.
Din nyrefunktion er som sagt i øjeblikket på 50%.
For 18 måneder siden var den 65.
Hvis den bliver meget lavere, risikerer du alvorligt nyresvigt.
Jeg ser til dig senere.
Tak.
William, hvem red sammen med Revere?
-Hvor mange bogstaver? -Fem. Fjerde bogstav er E.
Dawes.
Kom ind.
Hvordan går det?
Det må have været lidt af en omgang. Jeg kunne mærke det i telefonen.
Her. Jeg har taget nogle...
Jeg sætter dem her.
Der følger et kort med.
-Læs det. -Ellers tak.
Her. Jeg tror, du bliver glad.
-Hvad er det her? -Hvad ligner det?
En blancocheck.
Så er det... nok det, det er.
Hvad køber du?
God bedring. Du er snart på højkant. Og så taler vi sammen.
Dick.
Vi slår ham aldrig.
Vi kommer aldrig af med ham.
Dick McDonald er i telefonen.
Hallo, Dick.
2,7 millioner. Det er en million til hver af os efter skat.
Og én procent af virksomhedens fortjeneste for tid og evighed.
Uhyrligt! Det grænser til afpresning. Sikken gang fis!
-Jeg ved, det lyder af meget lige nu. -Til hver en tid!
De vil også have en anden ting.
-San Bernadino. -Nul.
Til deres medarbejdere for tro tjeneste.
Jeg skal bruge fortjenesten fra San Bernadino til at afdrage på købslånet.
Jeg har drøftet det med deres advokater. Det er ikke til forhandling.
Vores klient er indforstået med salgsbetingelserne med én undtagelse.
Den ene procent af fremtidig indtjening skal aftales med et håndtryk.
Det er min investorgruppe.
Finansieringen er betinget af, at det bliver udeladt af kontrakten-
-og desværre bliver aftalen ikke til noget, medmindre det udelades.
Det er helt afgørende for dem.
Hør her.
I skal nok få alle jeres royalties.
Det har I mit ord på. Dick, Mac.
Lad os indgå en aftale.
Slå op på side fire i kontrakten. Der skal de første underskrifter sættes.
RICHARD J. McDONALD 1,35 millioner dollars
MAURICE J. McDONALD 1,35 millioner dollars
Der er noget, jeg bare må spørge dig om. Noget, jeg aldrig har forstået.
Den dag, vi mødtes, gav vi dig en rundvisning.
Ja, og?
Vi viste dig alt. Hele systemet, alle vores hemmeligheder.
Vi var som en åben bog. Hvordan kan det være, at du ikke bare...?
Stjal det?
Bare tog jeres ideer og startede mit eget firma? Det var aldrig gået.
-Hvordan ved du det? -Viste I kun mig rundt?
I må have inviteret et hav af mennesker indenfor.
-Hvor mange af dem fik succes? -Mange åbnede restauranter.
Lige så store som McDonald's? Nej. Det kommer aldrig til at ske.
For de mangler alle det, der gør McDonald's til noget særligt.
Og det er?
-Selv du ved ikke, hvad det er. -Så fortæl mig det.
Det er ikke kun systemet. Det er navnet.
Det prægtige navn McDonald's.
Det kan være lige, hvad man ønsker, det skal være.
Det er grænseløst og vidtåbent.
Det lyder som...
Det lyder som USA i modsætning til Kroc.
Det navn holder ikke. Ville du spise sådan et sted?
Kroc har en afstumpet, slavisk klang.
Men McDonald's? Hold da op. Det er smukt.
En, der hedder McDonald... Han bliver aldrig trådt på.
Det passer tydeligvis ikke.
Har du måske ikke en check på 1,35 millioner dollars i lommen?
Farvel, Dick.
Så hvis du ikke kan slå dem, så køb dem.
Jeg kan huske første gang, jeg så navnet spændt ud over jeres bod.
Det var kærlighed ved første blik, og jeg vidste, at jeg bare måtte have det.
-Og det har jeg så nu. -Du har det ikke.
Er du sikker på det?
Farvel, Dick.
Ifølge reglerne i aftalen-
-ejer I fortsat dette sted, men I må ikke længere kalde det McDonald's-
-eller andet, der kan forveksles med eller krænke varemærket McDonald's-
-der nu udelukkende ejes af mr. Raymond A. Kroc.
Tak, d'herrer.
Det skal nok gå.
Jeg ved, hvad I tænker.
Hvordan hulen kan en 52-årig gammel afdanket milkshakemaskine-sælger-
-skabe et fastfoodimperium med 1600 restauranter i 50 delstater-
-og fem lande med en årlig omsætning-
-i nærheden af 700 millioner dollars?
Ét ord:
Vedholdenhed.
Intet i denne verden kan måle sig med god, gammeldags vedholdenhed.
Talent kan ikke. Intet er så tarveligt som talentfulde mænd uden succes.
Genialitet kan ikke. Ikke anerkendt genialitet er praktisk talt en kliche.
Uddannelse kan ikke. Verden er fuld af uddannede tåber.
Kun vedholdenhed og målbevidsthed er vejen til succes.
KOMMER SNART TIL SAN BERNADINO MCDONALD'S
BIG M VI HAR LIGGET HER I 23 ÅR
Mr. Kroc? Will Davis.
Jeg vil gerne skrive om Dem i anledning af åbningen af restaurant nr. 100.
-I orden. Ring til mit kontor. -I orden.
Javel, ja.
Ray Kroc Grundlægger
Takket være de kerneprincipper strøg jeg til tops på et tidspunkt-
-hvor de fleste tænker på pension.
Det har vi vist tilfælles, guvernør Reagan. De var...
... 55, da De gik ind i politik.
Derfor får De mig til at fremstå som en vårhare. Latter, latter, latter.
Se os nu. Et par gutter fra Illinois, der har gjort det godt.
Kun i USA.
Kun i USA!
Hvor kom jeg til?
Nå ja... Begyndelsen.
Året var 1954.
Stedet var Des Plaines, Illinois.
-Vognen er her. -Jeg kommer om lidt.
Dér startede det hele.
Lige der på Lee Street.
McDonald's No 1.
Det var et typisk engelsk-amerikansk ord. Det flød. McDonald's.
Jeg kunne godt lide klangen. Det lød sundt og ægte.
Jeg bryder mig ikke om de her smarte navne.
Burger dit og burger dat og den slags.
McDonald's lyder godt.
June Martino blev med tiden medejer af McDonald's Corporation.
Hun blev den første kvinde, der handlede på gulvet på New Yorks børs.
Fred Turner efterfulgte Ray Kroc som bestyrelsesformand.
Turner udvidede McDonald's-virksomheden til mere end 100 lande.
Harry Sonneborn var den første formand og direktør i McDonald's Corporation.
Han trak sig i 1967 grundet en kontrovers med Ray Kroc.
Han talte aldrig mere offentligt om McDonald's.
Ray og Joan Kroc var gift indtil hans død i 1984.
Joan donerede det meste af formuen-
-heriblandt $1,5 mia. til Frelsens Hær og flere millioner til velgørenhed.
McDonald's er i dag en af verdens største ejere af fast ejendom.
Hver dag bespiser de 1% af verdens befolkning.
Rays McDonald's i San Bernadino-
-fik Big M til at dreje nøglen om efter få år.
Brødrene kunne ikke bevise aftalen og fik aldrig deres royalties.
I dag ville det have indbragt dem over 100 millioner dollars om året.
Med tiden begyndte McDonald's igen at bruge is i deres milkshakes.
Ingen havde otte multimixere i én restaurant.
Så jeg tog derud. Og jeg var målløs. De serverede hamburgere til 15 cent-
-pomfritter til 10 cent og milkshakes til 20 cent.
Det var i bund og grund menuen. Og det var lige noget for mig.
Jeg har ultimatummer.
... det vil jeg gerne kunne sige. Jeg købte aftalen tilbage fra dem-
-for 2,7 millioner dollars. Jeg fik navnet, De Gyldne Buer...
Det handlede om, at jeg arbejdede længere og hårdere-
-end nogen anden. Jeg bruger alle ressourcer-
-og satser hele butikken, hvis jeg tror på det.
Det eneste, jeg kunne, foruden at spille på klaver, var at snakke.
Hvad blev der af det?
I den her branche er det alle mod alle.
Tekster: Kai-Asle Sønstabø Dansk Video Tekst